pythainlp/thai-wiki-dataset-v4 huggingface dataset:
พระเจ้ากุงเย

พระเจ้ากุงเย  พระราชาองค์แรกและองค์เดียวแห่ง อาณาจักรโคกูรยอใหม่ หนึ่งใน สามอาณาจักรหลัง 
พระเจ้ากุงเยประสูติเมื่อวันที่ 5 พฤษภาคม ค.ศ. 869 แต่ไม่มีหลักฐานว่าพระองค์เป็นโอรสของผู้ใดแต่ในพระราชพงศาวดารที่ชื่อ ซัมกุก ยูซา ได้กล่าวไว้ว่าพระองค์เป็นพระราชโอรสของ พระเจ้าคยองมุน ที่ประสูติแต่ผู้หญิงคนหนึ่ง
ใน ค.ศ. 901 พระเจ้ากุงเยได้สถาปนาอาณาจักรโคกูรยอใหม่ขึ้นโดยได้เปลี่ยนชื่ออาณาจักรเป็น แทบง เมื่อ ค.ศ. 915 หลังจากนั้นพระเจ้ากุงเยก็เกิดพระสติวิปลาสคิดว่าพระองค์เป็น มีนึก หรือพระศรีอาริยเมตตตรัยปกครองแบบเผด็จการจนชาวบ้านเดือดร้อนทนไม่ไหว
เหล่าขุนนางจึงตัดสินใจก่อการรัฐประหารจับพระเจ้ากุงเยสำเร็จโทษเมื่อวันที่ 24 กรกฎาคม ค.ศ. 918 และได้เชิญ วังกอน อัครมหาเสนาบดีแห่งแทบงขึ้นสืบราชบัลลังก์เป็น พระเจ้าแทโจ พร้อมกับเปลี่ยนชื่ออาณาจักรเป็น อาณาจักรโครยอ
มิสเตอร์ซูปราเนชันแนล

มิสเตอร์ซูปราเนชันแนล  เป็นการประกวดความงามผู้ชายระดับนานาชาติ โดยเริ่มจัดการประกวดครั้งแรกในปี ค.ศ. 2016 ที่ประเทศโปแลนด์ ดำเนินการโดยสมาคมความงามโลก (World Beauty Association; ชื่อย่อ: WBA)
ในครั้งแรกจัดมีผู้เข้าประกวดทั้งหมด 36 คน ซึ่งจัดขึ้นที่กรือญิตสา-ซดรุย, ประเทศโปแลนด์ เมื่อวันที่ 3 ธันวาคม ค.ศ. 2016 และได้มีการถ่ายทอดสดไปยัง 30 ประเทศทั่วโลก
โซลานีน

โซลานีน  เป็นพิษไกลโคแอลคาลอยด์ที่อยู่ในกลุ่มซาโปนิน พบในส่วนใบ ผลและหัวของพืชวงศ์มะเขือ (Solanaceae) ลักษณะเป็นของแข็งผลึกสีขาว มีสูตรเคมีคือ C45H73NO15 มีคุณสมบัติเป็นสารฆ่าศัตรูพืชและสัตว์ มีการแยกโซลานีนครั้งแรกจากผลมะแว้งนกในปี ค.ศ. 1820
มันฝรั่ง มะเขือเทศและมะเขือยาวมีสารโซลานีน โดยมันฝรั่งสร้างโซลานีนและชาโคนีนเพื่อใช้ปกป้องตัวเอง โดยพบมากในส่วนใบ ลำต้นและหัว เมื่อหัวมันฝรั่งถูกแสงจะเปลี่ยนเป็นสีเขียวและมีปริมาณไกลโคแอลคาลอยด์มากขึ้น สีเขียวเกิดจากคลอโรฟิลล์ซึ่งไม่เป็นอันตราย แต่ใช้บ่งชี้ถึงปริมาณของโซลานีนและชาโคนีนในมันฝรั่ง นอกจากนี้ยังบ่งชี้ได้จากรสขมของมันฝรั่ง
พิษโซลานีน.
อาการ.
พิษโซลานีนก่อให้เกิดความผิดปกติทางระบบทางเดินอาหารและระบบประสาท ทำให้คลื่นไส้ ท้องร่วง อาเจียน ปวดเกร็งกระเพาะอาหาร แสบคอ หัวใจเต้นผิดจังหวะ ปวดศีรษะและเวียนศีรษะ ในรายที่มีอาการหนักจะเห็นภาพหลอน สูญเสียประสาทสัมผัส เป็นอัมพาต เป็นไข้ ดีซ่าน ม่านตาขยายและอุณหภูมิกายต่ำกว่าปกติ จากการศึกษาพบว่าขนาด 2-5 มิลลิกรัมต่อน้ำหนักร่างกาย 1 กิโลกรัมทำให้อาการเป็นพิษและ 3-6 มิลลิกรัมต่อน้ำหนักร่างกาย 1 กิโลกรัมทำให้เสียชีวิตได้ โซลานีนมักออกฤทธิ์หลังรับเข้าไป 8-12 ชั่วโมง หรือเร็วถึง 10 นาทีหากรับสารนี้ในปริมาณสูง
กลไกการออกฤทธิ์.
โซลานีนจะยับยั้งเอนไซม์คอลิเนสเตอเรส ทำลายเยื่อหุ้มเซลล์และก่อให้เกิดความผิดปกติแต่กำเนิด การศึกษาหนึ่งชี้ว่ากลไกความเป็นพิษของโซลานีนเกิดจากความสัมพันธ์ของสารเคมีในเยื่อหุ้มไมโทคอนเดรีย การทดลองพบว่าโซลานีนทำให้ช่องโพแทสเซียมในไมโทคอนเดรียขยาย ส่งผลให้ศักย์เยื่อหุ้มเซลล์ลดลง โพแทสเซียมไอออนจากไมโทคอนเดรียจะส่งไปที่โซโตพลาซึม ทำให้ความเข้มข้นของโพแทสเซียมไอออนในไซโตพลาซึมมากขึ้นจนเซลล์ถูกทำลายและเกิดภาวะอะพอพโทซิส
มหาสมุทรและสุสาน

มหาสมุทรและสุสาน (อังกฤษ: "The Island Funeral") คือภาพยนตร์ไทยขนาดยาวกำกับโดยพิมพกา โตวิระ เขียนบทโดยพิมพกา โตวิระ และก้อง ฤทธิ์ดี นำแสดงโดย ศศิธร พานิชนก อุกฤษ พรสัมพันธ์สุข และยศวัศ สิทธิวงค์ เล่าเรื่องการเดินทางของไลลา หญิงสาวมุสลิมที่เดินทางจากกรุงเทพฯ ไปยังจังหวัดปัตตานี เพื่อไปเยี่ยมป้าที่ไม่ได้เจอกันเป็นเวลานาน และเพื่อค้นหารากเหง้าของตัวตนและจิตวิญญาณของตัวเอง โดยเรื่องราวในภาพยนตร์เกิดขึ้นในช่วงกลางปี พ.ศ. 2553 ซึ่งเป็นช่วงเวลาที่ความไม่สงบในจังหวัดชายแดนภาคใต้ยังคงคุกรุ่น และความขัดแย้งทางการเมืองในกรุงเทพฯ ก็กำลังเกิดขึ้นอย่างรุนแรง
ภาพยนตร์เรื่องนี้เข้าฉายครั้งแรกในเทศกาลภาพยนตร์นานาชาติโตเกียว ประเทศญี่ปุ่น เมื่อวันที่ 28 ตุลาคม 2558 และเข้าฉายในประเทศไทยเป็นครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
เนื้อเรื่องย่อ.
ภาพยนตร์เรื่องนี้เล่าเรื่องของไลลา (ศศิธร พานิชนก) หญิงสาวมุสลิมที่เติบโตในกรุงเทพฯ ที่ตัดสินใจออกเดินทางไปจังหวัดปัตตานี เพื่อไปเยี่ยมป้าไซนับ (เกียรติสุดา ภิรมย์) ญาติที่เหลืออยู่เพียงคนเดียวของพ่อและไม่ได้พบกันเป็นเวลานาน โดยมีซูกู้ด (อุกฤษ พรสัมพันธ์สุข) น้องชายของไลลา และต้อย (ยศวัศ สิทธิวงค์) เพื่อนสนิทของซูกู้ดร่วมเดินทางไปด้วย การเดินทางของทั้งสามเกิดขึ้นในช่วงเดือนพฤษภาคม พ.ศ. 2553 ซึ่งเป็นช่วงเวลาที่เหตุการณ์ความไม่สงบในจังหวัดชายแดนภาคใต้ยังคงคุกรุ่น ส่วนในกรุงเทพฯ ก็เกิดเหตุการณ์การสลายการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ 
ด้วยความที่หมู่บ้าน "อัลคัฟ" ที่ไซนับอาศัยอยู่เป็นหมู่บ้านที่ไม่ปรากฏอยู่บนแผนที่ ทั้งสามจึงไม่รู้เส้นทาง และขณะเดียวกัน ต้อยก็เกิดความหวาดระแวงต่อผู้คนในพื้นที่และกลัวว่าจะเกิดเหตุการณ์ความรุนแรงขึ้นกับตน 
การเดินทางอย่างไม่รู้ทิศทางของทั้งสามนำพวกเขาไปพบกับสุรินทร์ (พัฒนพงษ์ ศรีบุญเรือง) ทหารรับจ้างชาวอีสานที่ถูกส่งมาปฏิบัติภารกิจในปัตตานี พวกเขาได้ขอร้องให้สุรินทร์ช่วยนำทางไปยังอัลคัฟ สุรินทร์ตอบตกลงพวกเขาทั้งสี่จึงเดินทางไปพร้อมกัน เส้นทางที่ไปนำทางพวกเขาไปยังเรือลำหนึ่งที่ไซนับส่งให้มารับหลานสาวของตน ทั้งสามแยกทางกับสุรินทร์ ณ ที่นั้น และลงเรือเดินทางไปยังเกาะลึกลับแห่งหนึ่ง
บนเกาะแห่งนั้น พวกเขาได้พบกับไซนับและชุมชนขนาดเล็กที่ไซนับดูแลอยู่ ไซนับเล่าให้ทั้งสามฟังว่า ชุมชนแห่งนี้เป็นแหล่งรวมผู้คนจากหลากหลายศาสนาและวัฒนธรรม ทุกคนอยู่ร่วมกันอย่างสงบ มีอิสระในการใช้ชีวิต และปราศจากการควบคุมของอำนาจรัฐ แต่อีกไม่นานชุมชนแห่งนี้ก็จะสิ้นสุดลง เพราะเมื่อใดก็ตามที่คนจาก "แผ่นดินใหญ่" ค้นพบเกาะแห่งนี้ พวกเขาก็จะมองว่าชุมชนนี้เป็นฝ่ายเดียวกับผู้ก่อความไม่สงบในจังหวัดชายแดนภาคใต้และนำไปสู่การกวาดล้างชุมชนในที่สุด 
รุ่งเช้าของอีกวัน พวกเขาทั้งสามก็เดินทางออกจากเกาะดังกล่าว พร้อมกับอานัส (วัลลภ รุ่งกำจัด) ชายหนุ่มจากชุมชนของไซนับ ที่ขอร่วมเดินทางไปกรุงเทพฯ กับพวกเขาด้วย
การเข้าฉาย.
ภาพยนตร์เรื่องนี้ได้รับเลือกให้เข้าฉายในเทศกาลภาพยนตร์นานาชาติ ดังต่อไปนี้
<templatestyles src="Col-begin/styles.css"/>
ส่วนในประเทศไทย ภาพยนตร์เรื่องนี้เข้าฉายครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
สแตนลีย์ ตง

สแตนลีย์ ตง หรือ ถัง จี่ลี่  เป็นผู้กำกับภาพยนตร์, ผู้ดำเนินงานสร้าง, ออกแบบฉากต่อสู้, เขียนบทภาพยนตร์ชาวฮ่องกงที่มีชื่อเสียงจากดารร่วมงานกับเฉินหลง จากภาพยนตร์เรื่อง วิ่งสู้ฟัด 3, 4 และ ใหญ่ฟัดโลก
ประวัติ.
เขาเกิดวันที่ 7 เมษายน ค.ศ. 1960 ที่ฮ่องกง และได้เข้าศึกษาที่ประเทศฮ่องกง และประเทศแคนาดา
ทรอปิกออฟแคปริคอร์น

ทรอปิกออฟแคปริคอร์น  หรือ ทรอปิกใต้ เป็นวงกลมละติจูดที่ประกอบด้วยจุดใต้แสงอาทิตย์ (subsolar point) ในอายันใต้ (Southern solstice) ของเดือนธันวาคม ทรอปิกออฟแคปริคอร์นเป็นละติจูดใต้สุดที่ดวงอาทิตย์สามารถปรากฏอยู่เหนือหัวพอดี ส่วนละติจูดเหนือสุดที่ดวงอาทิตย์สามารถปรากฏอยู่เหนือหัวพอดีคือทรอปิกออฟแคนเซอร์
ทรอปิกออฟแคปริคอร์นเป็นหนึ่งในห้าวงกลมละติจูดหลักบนแผนที่ของโลก ละติจูดของเส้นทรอปิกออฟแคปริคอร์นคือ °′″ (หรือ °) ใต้เส้นศูนย์สูตร (ณ วันที่) แต่เส้นนี้ค่อย ๆ เลื่อนไปทางเหนือด้วยอัตรา 0.47 พิลิปดา หรือ 15 เมตรต่อปีในปัจจุบัน
ถนนนครไชยศรี

ถนนนครไชยศรี (อักษรโรมัน: Thanon Nakhon Chai Si) เป็นถนนสายหนึ่งในกรุงเทพมหานคร มีความยาวประมาณ 2.7 กิโลเมตร เริ่มต้นจากถนนพระรามที่ 6 (แยกโรงกรองน้ำ) ในพื้นที่แขวงพญาไท เขตพญาไท ไปทางทิศตะวันตก ผ่านถนนกำแพงเพชร 5 ถนนเทอดดำริและถนนสวรรคโลก (แยกสามเสน) ผ่านทางรถไฟสายเหนือเข้าสู่พื้นที่แขวงถนนนครไชยศรี เขตดุสิต ผ่านถนนพระรามที่ 5 (แยกราชวัตร) ถนนพิชัย (แยกพิชัย) ถนนนครราชสีมา ถนนร่วมจิตต์ (แยกร่วมจิตต์) และถนนสามเสน (แยกศรีย่าน) สิ้นสุดที่แม่น้ำเจ้าพระยาบริเวณท่าเรือพายัพ
ประวัติ.
ถนนนครไชยศรีเดิมมีชื่อว่า ถนนราชวัตร เป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเป็นถนนในโครงการถนนอำเภอดุสิต ซึ่งทรงริเริ่มขื้นพร้อม ๆ กับการสร้างพระราชวังดุสิต ในปี พ.ศ. 2441 เพราะที่ตั้งพระราชวังดุสิตกีดกั้นทางเดินของประชาชนที่อาศัยอยู่บริเวณนั้น พระองค์จึงโปรดเกล้าฯ ให้ตัดถนนราชวัตรขึ้นเป็นถนนรอบบริเวณพระราชวังสวนดุสิต เพื่อให้ประชาชนเดินทางได้สะดวกและเพื่ออำนวยความสะดวกในการเดินทางระหว่างชานเมืองทางด้านเหนือกับภายในกรุงเทพฯ ระหว่างบริเวณนั้นกับสถานีรถไฟสามเสน และระหว่างบริเวณนั้นไปยังแม่น้ำเจ้าพระยา 
ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลื่ยนชื่อถนนราชวัตรตลอดแนวเส้นทางเป็น ถนนนครไชยศรี
สาธารณรัฐสเปนที่ 2

สาธารณรัฐสเปนที่ 2  เป็นยุคของสาธารณรัฐฝ่ายซ้ายของสเปน ตั้งแต่ปี 1931 ถึง 1939 ก่อนจะถูกฝ่ายชาตินิยมภายใต้การนำของนายพล ฟรันซิสโก ฟรังโกโค่นอำนาจลงในช่วงสงครามกลางเมืองสเปน
หลังสงคราม รัฐบาลของสาธารณรัฐสเปนที่ 2 ได้จัดตั้งรัฐบาลพลัดถิ่น โดยมีที่ตั้งที่สถานทูตในเม็กซิโกซิตี จนถึงปี 1976 หลังมีการพื้นฟูประชาธิปไตยในสเปน รัฐบาลของสาธารณรัฐสเปนจึงถูกยุบลงในปีต่อมา
กระทรวงยุติธรรมสหรัฐ

กระทรวงยุติธรรมสหรัฐ  เป็นกระทรวงบริหารกลางในรัฐบาลของสหรัฐอเมริกา รับผิดชอบการบังคับใช้กฎหมาย และการบริหารงานยุติธรรมในสหรัฐ เหมือนกับกระทรวงยุติธรรมหรือกระทรวงมหาดไทยในประเทศอื่น
กระทรวงยุติธรรมสหรัฐบังคับบัญชาหน่วยงานผู้บังคับใช้กฎหมายส่วนกลาง ซึ่งรวมถึงสำนักงานสอบสวนกลาง (Federal Bureau of Investigation: FBI) และกองอำนวยบังคับใช้กฏหมายยาเสพติด (Drug Enforcement Administration: DEA) กระทรวงรับผิดชอบสืบสวนกรณีฉ้อโกงทางการเงิน จัดการแทนสหรัฐในอรรถคดีต่าง ๆ เช่น ในศาลสูงสุด และดำเนินระบบเรือนจำกลาง กระทรวงยังรับผิดชอบทบทวนการบังคับใช้กฎหมายระดับท้องถิ่นตามรัฐบัญญัติการบังคับใช้กฎหมายและควบคุมอาชญากรรมรุนแรง ค.ศ. 1994 (Violent Crime Control and Law Enforcement Act of 1994)
เจ้ากระทรวงยุติธรรมคือตำแหน่ง อัยการสูงสุด (Attorney General) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี
คณะมนตรีไตรภาคี

คณะกรรมาธิการ 3 ฝ่าย ไทรเลทีรัลคอมมิสชั่น  เป็นองค์กรภาคเอกชน ที่ก่อตั้งขึ้นเมื่อเดือน กรกฎาคม ค.ศ. 1973 โดย เดวิด ร็อกกีเฟลเลอร์ (David Rockefeller) อันประกอบด้วยผู้แทนจากประเทศต่างๆในทวีปอเมริกา ยุโรป และ เอเชียแปซิฟิค (ญี่ปุ่น ในฐานะตัวแทนภาคพื้นเอเชียแปซิฟิค) โดยมีจุดประสงค์ให้ความร่วมมือกันทางด้านการเงินและอุตสาหกรรม
ประวัติ.
การประชุม.
สมาชิกของคณะกรรมาธิการ 3 ฝ่ายล้วนแต่คัดเลือกมาจากบุคคลที่มีตำแหน่งสูงในบริษัทเอกชนหรือมีตำแหน่งทางการเมือง อันประกอบด้วยสมาชิก 107 คนจากทวีปอเมริกา 150 คนจากทวีปยุโรป และ 75 คนจากญี่ปุ่น ต่อมาในปี ค.ศ. 2000 ได้มีการขยายจากประเทศญี่ปุ่นเป็นประเทศในทวีปเอเชียและเขตมหาสมุทรแปซิฟิก ทำให้กลุ่มเอเซียตะวันออกไกล (เกาหลีใต้ จีน ไต้หวัน) โซนโอเซียเนีย (ออสเตรเลีย นิวซีแลนด์) และ ประเทศกลุ่มอาเซียน ถูกรวมเข้าไปด้วย
แอ็นสท์-โรแบร์ท กราวิทซ์

แอ็นสท์-โรแบร์ท กราวิทซ์ (8 มิถุนายน 1899 - 24 เมษายน 1945) เป็นแพทย์ชาวเยอรมัน (และเป็นเจ้าหน้าที่เอสเอสในหน่วย Reichsarzt "Arzt" แปลความหมายว่า "แพทย์") ในเยอรมนีในช่วงสงครามโลกครั้งที่สอง เขาเกิดในชาล็อตเทนเบิร์ก และเสียชีวิตในพอสดัม-บาเบลเบิร์ก (Potsdam-Babelsberg)
แอ็นสท์-โรแบร์ท กราวิทซ์ เป็นแพทย์และตำรวจในหน่วยเอสเอส เขาเป็นผู้ได้รับการสนับสนุนจากพรรคนาซีในการพยายามกำจัดกลุ่มคนรักร่วมเพศและวิจัยหาทางรักษาคนที่มีพฤติกรรมรักร่วมเพศ. เขาเป็นผู้ดูแลในการทดลองด้วย"ความกระตือรือร้น"ในค่ายกักกันนักโทษ.
ในช่วงท้ายของสงครามโลกครั้งที่สองในยุโรป กราวิทซ์ได้เป็นแพทย์ของอดอล์ฟ ฮิตเลอร์ในฟือเรอร์บุงเคอร์ เมื่อเขาได้ยินว่าเจ้าหน้าที่คนอื่นๆกำลังจะออกจากเบอร์ลินเพื่อหลบหนีจากกองทัพแดงแห่งสหภาพโซเวียตที่กำลังจะบุกเข้ามาในกรุงเบอร์ลิน. กราวิทซ์ได้ขอเข้าพบกับฮิตเลอร์เพื่อขออนุญาตให้ออกจากรุงเบอร์ลินแต่คำขอนั้นกลับถูกปฏิเสธ.
เมื่อกองทัพแดงแห่งสหภาพโซเวียตได้บุกเข้าสู่เบอร์ลิน กราวิทซ์ได้ตัดสินใจฆ่าตัวตายพร้อมกับครอบครัวด้วยระเบิดที่บ้านของเขาในบาเบลเบิร์ก ในกรณีได้ถูกปรากฏในภาพยนตร์ในปี 2004 ที่ชื่อ ปิดตำนานบุรุษล้างโลก Der Untergang ("Downfall") ซึ่งกราวิทซ์ได้รับบทแสดงโดยคริสเตียน โฮนิง (Christian Hoening)
ลูทวิช ชตุมพ์เฟ็กเกอร์

ลูทวิช ชตุมพ์เฟ็กเกอร์ (11 กรกฎาคม ค.ศ. 1910 – ประมาณ 2 พฤษภาคม ค.ศ. 1945) เป็นแพทย์ชาวเยอรมันที่ทำหน้าที่ในหน่วยเอ็สเอ็สของนาซีเยอรมนีในช่วงสงครามโลกครั้งที่สอง เขาเป็นศัลย์แพทย์ส่วนตัวของอดอล์ฟ ฮิตเลอร์ระหว่าง ค.ศ. 1944–1945 ชตุมพ์เฟ็กเกอร์เป็นบุคคลที่อยู่ในฟือเรอร์บุงเคอร์ในกรุงเบอร์ลินในช่วงปลายเดือนเมษายน ค.ศ. 1945
โยเวรี มูเซเวนี

โยเวรี มูเซเวนี (เกิด 15 กันยายน ค.ศ. 1944) เป็นนักการเมืองชาวยูกันดาและประธานาธิบดียูกันดาตั้งแต่ 29 มกราคม ค.ศ. 1986
มูเซเวนีมีส่วนร่วมในการก่อกบฎโค่นล้มอดีตผู้นำยูกันดา อีดี อามิน (ค.ศ. 1971–1979) และมิลตัน โอโบเต (ค.ศ. 1980–1985) มูเซเวนีได้นำเสถียรภาพและการเติบโตทางเศรษฐกิจมายังประเทศที่เคยเผชิญกับการก่อกบฏและสงครามกลางเมืองมาหลายทศวรรษ (ยกเว้นแต่ทางเหนือของยูกันดา) ภายใต้การปกครองของเขา ยูกันดาเป็นหนึ่งในประเทศที่จัดการกับโรคเอดส์อย่างมีประสิทธิภาพที่สุดในแอฟริกา
ในกลางถึงปลายทศวรรษ 1990 มูเซเวนีได้รับการยกย่องจากตะวันตกในฐานะที่เป็นผู้นำแอฟริการุ่นใหม่ อย่างไรก็ตามการปกครองของเขาถูกทำให้เสื่อมเสียจากการที่ยูกันดาได้เข้าร่วมในสงครามคองโกครั้งที่สองและความขัดแย้งอื่น ๆ ใน Great Lakes region การก่อกบฏทางเหนือโดย Lord's Resistance Army ก่อให้เกิดวิกฤตการณ์ด้านมนุษยธรรมที่รุนแรงอย่างต่อเนื่อง การปราบปรามฝ่ายค้านทางการเมืองและการทำประชามติและการเปลี่ยนรัฐธรรมนูญในปี 2005 ขยายวาระประธานาธิบดีออกไปทำให้เกิดความกังวลจากนักวิจารณ์ในประเทศและนอกประเทศ
ปฏิบัติการสิงโตทะเล

ปฏิบัติการสิงโตทะเล , เป็นชื่อรหัสของนาซีเยอรมนีสำหรับการบุกสหราชอาณาจักรในระหว่างยุทธการที่บริเตนในสงครามโลกครั้งที่สอง.หลังจากฝรั่งเศสถูกยึดครอง,นาซีได้คาดการณ์ว่าอังกฤษต้องการแสวงหาข้อตกลงสันติภาพ,และการรุกรานได้รับการพิจารณาว่าเป็นทางเลือกสุดท้ายเท่านั้น ถ้ามีทางเลือกอื่นๆได้ล้มเหลวทั้งหมด.เท่าที่สุด,ปฏิบัติการในครั้งนี้จะต้องมีทั้งกองทัพอากาศและกองทัพเรือที่เหนือกว่าในการก้าวข้ามช่องแคบอังกฤษและลงจอดยกพลขึ้นบก.ทั้งที่เยอรมันเคยประสบความสำเร็จในช่วงแรกสงคราม.เรือบรรทุกจำนวนมากไม่เหมาะแก่การรวมพล.แต่ปฏิบัติการสิงโตทะเลถูกเลื่อนออกไปอย่างไม่มีกำหนด เมื่อวันที่ 17 กันยายน 1940 และไม่เคยปฏิบัติการ.โอเบอร์คอมมันโด แดร์ เวร์มัคท์หรือกองบัญชาการทหารสูงสุดของกองทัพมีความเชื่อมั่นน้อยของความเป็นไปได้ของแผนการและนักประวัติศาสตร์ส่วนใหญ่ได้เห็นว่ามีความเป็นไปได้เล็กๆน้อยๆของความสำเร็จ
พอล คากาเม

พอล คากาเม (เกิด 23 ตุลาคม 1957) เป็นประธานาธิบดีแห่งรวันดาคนที่ 6 และคนปัจจุบัน เข้ารับตำแหน่งในปี 2000 หลังจากที่ประธานาธิบดี Pasteur Bizimungu ลาออก คากาเมนำกองกำลังกบฏหยุดการฆ่าล้างเผ่าพันธุ์ในรวันดาในปี 1994 เขาถูกมองว่าเป็นผู้นำที่แท้จริงของรวันดาในขณะที่เขาเป็นรองประธานาธิบดีและรัฐมนตรีว่าการกระทรวงกลาโหม ตั้งแต่ปี 1994 ถึงปี 2000
มาเก๊าในเอเชียนเกมส์ฤดูหนาว 2017

มาเก๊า เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560 
กีฬาฮอกกี้น้ำแข็ง.
นักกีฬาฮอกกี้น้ำแข็งของมาเก๊ามีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ประเภททีมชาย.
วอลเลย์บอลชายบุนเดิสลีกา

วอลเลย์บอลชายบุนเดิสลีกา  เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974 
โครงสร้างของลีก.
โครงสร้างลีกแบ่งออกเป็น 3 ระดับ
ทำเนียบแชมป์.
นับตั้งแต่ในปี ค.ศ. 1991 หลังจากการรวมประเทศเยอรมนี
แอลี ฆอเมเนอี

แอลี โฮเซย์นี ฆอเมเนอี (เกิด 19 เมษายน 1939) เป็นนักบวชและนักการเมืองชาวอิหร่าน ผู้นำสูงสุดอิหร่านคนที่สองและคนปัจจุบัน ดำรงตำแหน่งตั้งแต่ ค.ศ. 1989 เขาเคยดำรงตำแหน่งประธานาธิบดีอิหร่านระหว่าง ค.ศ. 1981 ถึง 1989 ฆอเมเนอีถือเป็นประมุขแห่งรัฐที่อยู่ในตำแหน่งนานเป็นอันดับสองในตะวันออกกลาง
เว็บไซต์ชีวประวัติทางการระบุว่า ฆอเมเนอีเคยถูกจับกุมหกครั้งก่อนที่จะถูกเนรเทศออกนอกประเทศเป็นเวลาสามปีในรัชสมัยพระเจ้าชาห์ โมฮัมหมัด เรซา ปาห์ลาวี เขาเคยตกเป็นเป้าหมายการลอบสังหารในปีค.ศ. 1981 ซึ่งทำให้แขนขวาเขาเป็นอัมพาต ฆอเมเนอีมีวิถีชีวิตที่น่านับถือ ใช้ชีวิตอย่างสมถะและไม่โปรดความหรูหรา สำนักข่าว "The Telegraph" ระบุว่าเขา "มีกิตติศัพท์เรื่องวิถีชีวิตเยี่ยงนักรบ" ตำแหน่งผู้นำสูงสุดนี้เป็นตำแหน่งที่ไม่มีเงินเดือนประจำ ผู้ใกล้ชิดระบุว่าฆอเมเนอีมีเงินเก็บอยู่บ้างแต่ก็ไม่ถึงกับว่าร่ำรวย ถึงแม้ชีวิตส่วนตัวเขาจะไม่ร่ำรวย แต่ปฏิเสธไม่ได้ว่าด้วยตำแหน่งของฆอเมเนอี เขามีอำนาจควบคุมเหนือบริษัทยักษ์ใหญ่ของอิหร่านที่มีมูลค่ารวมกันกว่าแสนล้านดอลลาร์สหรัฐ
ฆอเมเนอีเป็นบุคคลสำคัญผู้ใกล้ชิดของอายะตุลลอหฺรูฮุลลอฮ์ โคมัยนี ผู้นำในการปฏิวัติอิสลาม ฆอเมเนอีเป็นผู้นำแถวหน้าของอิหร่านในช่วงสงครามอิรัก–อิหร่านในคริสต์ทศวรรษที่ 1980 เขาสร้างสัมพันธ์แนบแน่นกับกองพิทักษ์ปฏิวัติอิสลาม ซึ่งเป็นเหล่าทัพที่ทรงอำนาจในปัจจุบัน และเขามีอำนาจเลือกและปลดผู้บัญชาการกองพิทักษ์ปฏิวัติฯได้โดยตรง องค์กรนี้คอยเป็นหูเป็นตาและปราบปรามผู้ต่อต้านอำนาจรัฐ ฆอเมเนอีได้รับเลือกตั้งเป็นประธานาธิบดีคนที่สามในปี 1981 และกลายเป็นมือขวาของผู้นำสูงสุดอายะตุลลอหฺโคมัยนี ต่อมาเมื่อผู้นำสูงสุดโคมัยนีถึงแก่อสัญกรรม สมัชชาบัณฑิตได้ลงมติเลือกฆอเมเนอีเป็นผู้นำสูงสุดคนใหม่ในวันที่ 4 มิถุนายน 1989 ขณะที่เขามีอายุ 49 ปี 
ในฐานะผู้นำสูงสุดอิหร่าน ฆอเมเนอีมีสถานะทั้งประมุขแห่งรัฐและผู้บัญชาการสูงสุดกองทัพ มีอำนาจปลดประธานาธิบดีหรือรัฐมนตรีได้โดยไม่ต้องผ่านสภา ทำให้เขาเป็นผู้มีอำนาจที่สุดในประเทศโดยปริยาย นอกจากนี้เขายังเป็นผู้ตัดสินใจเรื่องสำคัญของรัฐบาลอิหร่าน ทั้งการแต่งตั้งรัฐมนตรีคนสำคัญ หรือการเห็นชอบนโยบายสำคัญ ตลอดเป็นผู้วางยุทธศาสตร์ชาติ เขามีอิทธิพลทั้งทางตรงและทางอ้อมเหนือฝ่ายบริหาร, ฝ่ายนิติบัญญัติ และฝ่ายตุลาการ รวมถึงกองทัพและสื่อมวลชน ในปี 2014 "ฟอบส์" จัดให้เขาเป็น"บุคคลที่ทรงอิทธิพลที่สุดในโลก" อันดับที่ 19
ที่ผ่านมามีการชุมนุมประท้วงระบอบการปกครองของฆอเมเนอีหลายครั้ง ได้แก่ในปี 1994, 1999, 2009, 2011–2012, 2017–2018 และ 2018–2019 อย่างไรก็ตาม ทุกครั้งล้วนจบลงด้วยการปราบปราม บรรณาธิการข่าว, นักเขียน และบุคคลจำนวนมากถูกจับกุมโทษฐานหมิ่นผู้นำสูงสุด มีอีกจำนวนไม่น้อยที่ตั้งข้อหาว่าดูหมิ่นศาสนา บุคคลเหล่านี้ได้รับโทษด้วยการเฆี่ยนหรือจำคุก มีหลายรายที่เสียชีวิตขณะถูกคุมขัง
ปอล บียา

ปอล บียา (เกิด 13 กุมภาพันธ์ ค.ศ. 1933) เป็นนักการเมืองชาวแคเมอรูนและประธานาธิบดีแคเมอรูนคนปัจจุบันตั้งแต่วันที่ 6 พฤศจิกายน ค.ศ. 1982 เคยดำรงตำแหน่งเป็นนายกรัฐมนตรีแคเมอรูนตั้งแต่ปี 1975 ถึงปี 1982 แล้วจึงดำรงตำแหน่งประธานาธิบดีหลังการลาออกของอามาดู อาอีโจในปี 1982
บียาปฏิรูปการเมืองเป็นระบบพรรคการเมืองเดียวในคริสต์ทศวรรษ 1980 ภายใต้แรงกดดัน บียายอมรับระบบหลายพรรคการเมืองในต้นคริสต์ทศวรรษ 1990 เขาได้รับชัยชนะอย่างฉิวเฉียดในการเลือกตั้งประธานาธิบดีปี ค.ศ. 1992 ด้วยคะแนนเสียงร้อยละ 40 และได้รับการเลือกตั้งอีกครั้งอย่างท่วมท้นในปี 1997 2004 และ 2011 นักการเมืองฝ่ายค้านและรัฐบาลตะวันตกกล่าวหาถึงความผิดปกติและการฉ้อโกงในการเลือกตั้งเหล่านี้
แอฟริกาคัพออฟเนชันส์ 2017 นัดชิงชนะเลิศ

การแข่งขัน แอฟริกาคัพออฟเนชันส์ 2017 นัดชิงชนะเลิศ เป็นการแข่งขันฟุตบอลที่จะตัดสินหาผู้ชนะของ แอฟริกาคัพออฟเนชันส์ 2017. นัดนี้จะจัดขึ้นที่ Stade de l'Amitié ใน ลีเบรอวีล, ประเทศกาบอง, เมื่อวันที่ 5 กุมภาพันธ์ พ.ศ. 2560 และเป็นการพบกันระหว่าง อียิปต์ และ แคเมอรูน.
แคเมอรูนชนะในนัดนี้ 2–1. ดังนั้น, พวกเขาจะได้เป็นตัวแทนของ ซีเอเอฟ ในการแข่งขัน ฟีฟ่าคอนเฟเดอเรชันส์คัพ 2017 ที่ประเทศรัสเซีย.
ภูมิหลัง.
อียิปต์และแคเมอรูนได้เคยพบกันมาก่อนในแอฟริกาคัพออฟเนชันส์นัดชิงชนะเลิศมาแล้วถึงสองครั้ง (ทัวร์นาเมนต์ในปี 1986 และ 2008). อียิปต์ได้ชนะทั้งสองครั้งสำหรับนัดชิงชนะเลิศของพวกเขา.
แมตช์.
รายละเอียด.
<section begin=นัดที่ 32 /><section end=นัดที่ 32 />
<section begin=Lineups />
</includeonly><section end=Lineups />
กฏ-กติกา
เดอนี ซาซู-อึนแกโซ

เดอนี ซาซู-อึนแกโซ (เกิด 23 พฤศจิกายน ค.ศ. 1943) เป็นนักการเมืองชาวคองโกและประธานาธิบดีสาธารณรัฐคองโก ตั้งแต่ปี ค.ศ. 1997 ก่อนหน้านี้เขาเคยเป็นประธานาธิบดีระหว่างปี ค.ศ. 1979 ถึงปี ค.ศ. 1992 ระหว่างช่วงแรกของการเป็นประธานาธิบดี เขาเป็นผู้นำพรรคแรงงานคองโกซึ่งเป็นพรรคการเมืองเดียวเป็นเวลา 12 ปี ภายใต้แรงกดดันจากนานาชาติ เขานำการเมืองหลายพรรคมาใช้ในปี ค.ศ. 1990 และถูกปลดจากอำนาจบริหารในปี ค.ศ. 1991 ในการประชุมแห่งชาติและกลายเป็นประมุขแห่งรัฐแบบพิธีการ เขาลงเลือกตั้งในการเลือกตั้งประธานาธิบดีปี ค.ศ. 1992 แต่พ่ายแพ้ได้อันดับที่สาม
ซาซู-อึนแกโซ เป็นผู้นำฝ่ายค้านห้าปีก่อนกลับสู่อำนาจระหว่างสงครามกลางเมืองครั้งที่สอง (ค.ศ. 1997-1999) ซึ่งกองกำลังกบฏขับไล่ประธานาธิบดีปัสกาล ลีซูบา (Pascal Lissouba) หลังจากช่วงเวลาเปลี่ยนผ่าน เขาชนะการเลือกตั้งประธานาธิบดีปี ค.ศ. 2002 ซึ่งมีการเข้าร่วมของฝ่ายค้านเพียงเล็กน้อย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2009 รัฐธรรมนูญใหม่ที่ผ่านโดยประชามติในปี ค.ศ. 2015 ทำให้ซาซู-อึนแกโซอยู่ต่อได้อีกสมัย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2016 ด้วยคะแนนเสียงส่วนใหญ่ในรอบแรก
มหาปรัชญาปารมิตาสูตร

ปัญจวิงศติ สาหัสริกา ปรัชญาปารมิตาสูตร หรือ มหาปรัชญาปารมิตาสูตร เป็นพระสูตรที่สำคัญพระสูตรหนึ่งของพุทธศาสนาฝ่ายมหายาน แปลจากภาษาสันสกฤตเป็นภาษาจีนโดยพระพระเสวียนจั้ง (พระถังซำจั๋ง) ในภาษาจีนว่า ต้าปัวเญ่ ปัวหลัวมี่ตัวจิง (大般若波羅蜜多經) หรือ มั่วเหอ ปัวเญ่ ปัวหลัวมี่ตัวจิง (摩訶般若波羅蜜多經) พระสูตรนี้เป็นการรวบรวมเอาสูตรต่างๆ ที่ว่าด้วยปรัชญา (ปัญญา) และปารมิตา (บารมี) มารวมกันเป็นจำนวน 600 ผูก 390 ปริเฉท พระสัมมาสัมพุทธเจ้าทรงแสดง ณ สถานที่ต่างๆ 16 แห่ง ดังนี้ 
ปัญจวิงศติ สาหัสริกา ปรัชญาปารมิตาสูตร ถือเป็นพระสูตรที่ใหญ่ที่สุดมีเนื้อหามากที่สุดในหมวดปรัชญาปารมิตา แห่งพระไตรปิฎกฝ่ายมหายาน เนื้อหาของพระสูตรว่าปรัชญาและปารมิตา เมื่อถึงปรัชญาและปารมิตาแล้วจะเข้าใจในหลักศูนยตา อันเป็นหัวใจแห่งมหายาน จึงกล่าวว่า ผู้เข้าใจศูนยตาแล้วมีปัญญาและบารมีเต็มเปี่ยม แต่แม้จะเข้าถึงหลักปรัชญาปารมิตาและศูนยตาแล้วยังไม่นับเป็นมหายานอย่างสมบูรณ์แบบ จนกว่าผู้ที่เข้าใจหลักเหล่านี้จะตั้งปณิธานนำสรรพสัตว์ให้เข้าถึงหลักปรัชญาปารมิตาและศูนยตา ผู้ที่ตั้งปณิธานนี้เรียกว่าโพธิสัตว์ ปัญจวิงศติ สาหัสริกา ปรัชญาปารมิตาสูตรจึงเน้นอธิบายหลักโพธิสัตว์มากเป็นพิเศษ มีการอธิบายจริยาและวิถีปฏิบัติของโพธิสัตว์เอาไว้อย่างชัดเจน โดยเฉพาะปารมิตาทั้ง 6 (บารมี 6) อันได้แก่
โดยเฉพาะปารมิตาทั้ง 6 (บารมี 6) อันได้แก่
ต้นฉบับ.
大般若波羅蜜多經
นิรันดร์ ฮานส์สัน

รอล์ฟ นิรันดร์ มีมาก ฮานส์สัน  นักฟุตบอลอาชีพชาวไทยเชื้อสายสวีเดน ปัจจุบันเล่นในตำแหน่งกองหลังให้แก่บุรีรัมย์ ยูไนเต็ด ในไทยลีก 
สโมสรอาชีพ.
วันที่ 2 ตุลาคม พ.ศ. 2564 นิรันดร์ลงเล่นนัดแรกให้แก่บุรีรัมย์ ยูไนเต็ดในเกมนัดที่ห้าของไทยลีก ฤดูกาล 2564–65 ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0
 "ณ วันที่ 2 ตุลาคม 2564"
เทียบู

เทียบู มีชื่อในภาษาจีนกลางว่า เฉิง อู่  เป็นบุตรชายคนโตของเทียหยกขุนนางที่ปรึกษาของโจโฉช่วงปลายยุคราชวงศ์ฮั่นตะวันออกของจีน
ประวัติ.
ในปี ค.ศ. 220 เทียหยกบิดาของเทียบูเสียชีวิตด้วยโรคชราขณะอายุ 80 ปี เทียบูได้รับราชโองการให้สืบทอดบรรดาศักดิ์ของบิดา หลังจากเทียบูเสียชีวิต เฉิง เค่อ (程克) บุตรชายของเทียบูก็ขึ้นสืบทอดบรรดาศักดิ์ต่อมา
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 เทียบูปรากฏเป็นตัวละครในตอนที่ 92 เวลานั้นเทียบูทำหน้าที่เป็นที่ปรึกษาทัพในทัพวุยก๊กในการต้านทัพจ๊กก๊กที่เขาฮองเบงสัน (鳳鳴山 "เฟิ่งหมิงชาน") แม่ทัพของวุยก๊กในขณะนั้นคือราชบุตรเขยแฮหัวหลิมกำลังเผชิญหน้าเตียวจูล่งขุนพลจ๊กก๊กและพ่ายแพ้ในการรบครั้งแรก เทียบูจึงแนะนำให้แฮหัวหลิมจัดวางกำลังซุ่มโจมตีและลวงข้าศึกมายังจุดซุ่ม แฮหัวหลิมปิดล้อมเตียวจูล่งได้สำเร็จและเกือบเอาชนะได้ แต่เตียวจูล่งก็ได้รับการช่วยเหลือจากกวนหินและเตียวหินที่จูกัดเหลียงส่งมาช่วย
คลองสุนัขหอน

คลองสุนัขหอน เป็นคลองสายหนึ่งที่เชื่อมระหว่างแม่น้ำท่าจีนในจังหวัดสมุทรสาคร กับแม่น้ำแม่กลองในจังหวัดสมุทรสงคราม ในอดีตเป็นที่ตั้งชุมชนและเป็นเส้นทางคมนาคมที่สำคัญแห่งหนึ่ง
ประวัติ.
ชื่อคลองสุนัขหอนนั้น ไม่ปรากฏที่มาแน่ชัด บ้างก็ว่าคนเรือขณะจอดเรือรอน้ำขึ้นนั้น จะได้ยินเสียงสุนัขหอนยามค่ำคืนชวนขนหัวลุกนัก บ้างก็ว่าในอดีตลำคลองนี้แทบไม่มีบ้านเรือนอาศัยอยู่ ครั้นชาวเรือจุดไต้หาปลา พายเรือ หรือแม้แต่พูดคุยเสียงดังจนสุนัขได้ยินก็จะหอนเป็นทอด ๆ บ้างก็ว่าในอดีตคลองนี้ผีดุ มักมีผีกระสือเพ่นพ่าน สุนัขจึงหอน ก็ว่า และด้วยชื่อเสียงของคลองสุนัขหอนเป็นที่เลื่องลือ พระบาทสมเด็จพระจุลจอมเกล้าเจ้าอยู่หัวเคยเสด็จไปทอดพระเนตรคลองนี้ก่อนจะเสด็จไปอัมพวา
คลองสุนัขหอนมีมาตั้งแต่สมัยกรุงศรีอยุธยาแล้วจนเกิดชุมชนเรียกว่า ตำบลสุนัขหอน ซึ่งปรากฏใน "นิราศท่าดินแดง" ในพระบาทสมเด็จพระพุทธยอดฟ้าจุฬาโลก "นิราศตามเสด็จลำน้ำน้อย" ของพระยาตรัง ส่วน "นิราศพระแท่นดงรัง" ของสามเณรกลั่น อธิบายไว้ว่า "...ถึงเขตแขวงแหล่งหลักสุนัขหอน เรือสลอนรายรอถือถ่อไสว ทั้งพ่วงแพแซ่ซ้อนอีกมอญไทย บ้างมาไปปะกันเสียงครั่นครื้น..." ในรัชสมัยพระบาทสมเด็จพระนั่งเกล้าเจ้าอยู่หัว โปรดเกล้าให้สมเด็จเจ้าพระยาบรมมหาประยูรวงศ์ (ดิศ บุนนาค) เป็นแม่กองขุดคลองสุนัขหอนเมื่อปี พ.ศ. 2377 โดยใช้แรงงานกุลีจีน และขอแรงกระบือจากชาวบ้านด้วย คิดเป็นเงิน 102 ชั่ง 4 ตำลึง 1 สลึง 1 เฟื้อง แต่เสร็จเมื่อปีใดไม่ปรากฏ
ปัจจุบันตำบลสุนัขหอนได้เปลี่ยนชื่อเป็นตำบลลาดใหญ่ ขึ้นกับอำเภอเมืองสมุทรสงคราม คลองสุนัขหอนยังคงเป็นเส้นทางคมนาคมของคนในท้องถิ่น และเป็นสถานท่องเที่ยวเชิงนิเวศ ที่นักท่องเที่ยวสามารถชมหิ่งห้อยยามค่ำคืน
ลักษณะ.
คลองสุนัขหอนเป็นคลองที่แยกจากแม่น้ำท่าจีน ผ่านตำบลท่าจีน ตำบลบางกระเจ้า ตำบลบ้านบ่อ ตำบลบางโทรัด ตำบลกาหลง ตำบลนาโคก อำเภอเมืองสมุทรสาคร และตำบลโรงเข้ อำเภอบ้านแพ้ว บรรจบกับแม่น้ำแม่กลอง อำเภอเมืองสมุทรสงคราม ระยะทางยาวประมาณ 30 กิโลเมตร
ฟรังค์-วัลเทอร์ ชไตน์ไมเออร์

ฟรังค์-วัลเทอร์ ชไตน์ไมเออร์ (เกิด 5 มกราคม ค.ศ. 1956) เป็นประธานาธิบดีเยอรมนีคนปัจจุบัน เคยดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศ ในรัฐบาลอังเกลา แมร์เคิล
กลุ่มภาษาซัมบัล

กลุ่มภาษาซัมบัล  มีผู้พูดส่วนใหญ่ในจังหวัดซัมบาเลส ประเทศฟิลิปปินส์
ประชากร.
ภาษาที่มีผู้พูดมากที่สุดในกลุ่มภาษาซัมบัลคือภาษาซัมบัล ภาษาโบลีเนา และภาษาโบโตลันซึ่งมีผู้พูดประมาณ 200,000, 105,000 และ 72,000 คน ตามลำดับ จากสถิติประชากร ค.ศ. 2007 ของ National Statistical Coordination Board (NSCB)
ตัวอย่าง.
ข้อความข้างล่างเป็นภาษิตประจำชาติฟิลิปปินส์ที่แปลเป็นภาษาโบลีเนา ภาษาโบโตลัน และภาษาซัมบัล และข้อความเดิมในภาษาตากาล็อก
วัดเครือวัลย์วรวิหาร

วัดเครือวัลย์วรวิหาร เป็นพระอารามหลวงชั้นตรี ชนิดวรวิหาร ในสังกัดคณะสงฆ์ธรรมยุติกนิกาย ตั้งอยู่ในแขวงวัดอรุณ เขตบางกอกใหญ่ กรุงเทพมหานคร 
เป็นวัดโบราณที่สร้างมาตั้งแต่ครั้งกรุงศรีอยุธยา พระอุโบสถและพระวิหารของวัดนี้หันหน้าเข้าสู่คลองมอญ และระหว่างพระอุโบสถกับพระวิหาร มีพระเจดีย์ใหญ่ทรงลังกา 3 องค์ตั้งอยู่ ต่อมาในรัชสมัยพระบาทสมเด็จพระนั่งเกล้าเจ้าอยู่หัว วัดนี้ได้รับการบูรณปฏิสังขรณ์โดย เจ้าพระยาอภัยภูธร (น้อย บุณยรัตพันธุ์) และธิดาคือ เจ้าจอมเครือวัลย์ ได้รับพระราชทานนามว่า "วัดเครือวัลย์วรวิหาร" ตามชื่อของเจ้าจอมเครือวัลย์ ธิดาเจ้าพระยาอภัยภูธร (น้อย บุณยรัตพันธุ์) เจ้าจอมของพระองค์ และเป็นวัดประจำตระกูลบุณยรัตพันธุ์
โฮเซ เป. เลาเรล

โฮเซ ปาเซียโน เลาเรล อี การ์ซิอา (9 มีนาคม พ.ศ. 2434 - 6 พฤศจิกายน พ.ศ. 2502) เป็นนักการเมืองและผู้พิพากษาชาวฟิลิปปินส์ เขาเป็นประธานาธิบดีแห่งสาธารณรัฐฟิลิปปินส์ที่สองซึ่งเป็นประเทศหุ่นเชิดของญี่ปุ่นเมื่อถูกยึดครองในช่วงสงครามโลกครั้งที่สองตั้งแต่ปี พ.ศ. 2486 ถึง พ.ศ. 2488 นับตั้งแต่การบริหารของประธานาธิบดีดิออสดาโด มากาปากัล (1961-1965) ลอเรลได้รับการยอมรับว่าเป็นประธานาธิบดีที่ถูกต้องตามกฎหมายของประเทศฟิลิปปินส์
อินถวาน้อย

อินถวาน้อย (ชื่อวิทยาศาสตร์: "Kailarsenia lineata") เป็นพืชในสกุลพุดน้ำ ("Kailarsenia") เป็นพืชท้องถิ่นของประเทศไทย ลักษณะเป็นไม้พุ่มสูงได้ถึง 2 เมตร แตกกิ่งก้านหนาแน่น มีขนสั้น ๆ ตามส่วนต่าง ๆ ใบเรียงตรงข้าม รูปรีหรือรูปขอบขนาน ยาว 3-4 เซนติเมตร ปลายใบแหลม โคนใบสอบเรียว ก้านใบยาวประมาณ 2 มิลลิเมตร ดอกรูประฆังออกเดี่ยว ๆ ตามซอกใบใกล้ปลายกิ่ง ก้านดอกสั้นมาก มีกลีบดอกและกลีบเลี้ยงอย่างละ 5 กลีบ ฐานรองดอกมี 5 สัน หลอดกลีบเลี้ยงยาวประมาณ 2 มิลลิเมตร หลอดกลีบดอกยาวประมาณ 2 เซนติเมตร กลีบรูปขอบขนาน ยาวประมาณ 1.3 เซนติเมตร มีเกสรเพศผู้ 5 อัน อับเรณูรูปแถบ ก้านเกสรเพศเมียรูปกระบอง ผลสดรูปรี มีสันตามยาว 5 สัน ยาวประมาณ 2 เซนติเมตร ภายในมีเมล็ดจำนวนมาก
ชีน-บยุ

ชีน-บยุ (#เปลี่ยนทาง , [ʃɪ̀ɰ̃.bjṵ] "ฉี่งบฺยู้", สามารถออกเสียงว่า ชีน-ปยุ) เป็นพิธีกรรมของชาวพม่า โดยเฉพาะเด็กชายในช่วงที่ก่อนจะบวชเป็นสามเณร ในศาสนาพุทธ นิกายเถรวาท พิธีชีน-บยุ หมายถึงการเฉลิมฉลองเครื่องหมายของสามเณร เมื่อเสร็จพิธีแห่ชีน-บยุเด็กชายผู้เข้าร่วมพิธีกรรมจะเข้าบวชเป็นสามเณร เป็นการบวชของเด็กชายอายุต่ำกว่า 20 ปี
พิธีชีน-บยุถือเป็นหน้าที่สำคัญของบิดา มารดาที่ต้องทำให้บุตรชายของตน โดยการปล่อยให้บุตรของตนออกตามรอยคล้ายตอนที่พระพุทธเจ้าเสด็จออกบวช และให้ประพฤติตนอยู่ในคำสอนของพระพุทธเจ้าสำหรับพิธีกรรมชาวพม่าส่วนใหญ่นิยมจัดระยะสั้น หรือบางส่วนนิยมจัดตอนบวชเป็นพระสงฆ์ต่อเมื่ออายุครบ 20 ปี 
ประวัติ.
สำหรับพิธีกรรมชีน-บยุ ในประวัติศาสตร์เชื่อกันว่าเกิดในสมัยพุทธกาล โดยราหุลพระโอรสในเจ้าชายสิทธัตถะ วันหนึ่งพระนางยโสธรา มารดาของพระองค์มีรับสั่งให้พระองค์ไปทูลขอพระราชสมบัติจากเจ้าชายสิทธัตถะ บิดาของพระองค์ (ซึ่งขณะนั่นได้ตรัสรู้เป็นพระพุทธเจ้าแล้ว) เพื่อที่จะได้ขึ้นครองราชย์สืบต่อ เมื่อราหุลพบพระพุทธองค์ ราหุลกลับเลื่อมใสพระพุทธศาสนาและทูลขอบรรพชาอุปสมบท พระพุทธองค์จึงทรงบรรพชาพระราหุลเป็นสามเณรและให้เสด็จติดตามพระองค์ไปด้วย พระกุมารราหุลจึงเป็นสามเณรรูปแรกในพุทธศาสนา
ในปัจจุบัน ชาวพม่านิยมให้ลูกชายเข้าพิธีชีน-บยุในการบวชสามเณรและเด็กหญิงใช้ในการเข้าพิธีเจาะหู ในอดีตเด็กชายก็นิยมเข้าพิธีเจาะหู แต่ช่วงหลังเหลือแต่เด็กหญิง
ลักษณะพิธี.
ลักษณะพิธีชีน-บยุมีความคล้ายคลึงกับประเพณีปอยส่างลองในภาคเหนือของประเทศไทย
คลองสวนพลู

คลองสวนพลู หรือ คลองไผ่ลิง เป็นคลองหนึ่งในเขตเทศบาลเมืองอโยธยา อำเภอพระนครศรีอยุธยา จังหวัดพระนครศรีอยุธยา เป็นคลองที่อยู่นอกเกาะเมือง ในอดีตถือเป็นชุมชนชาวจีนขนาดใหญ่มาตั้งแต่กรุงศรีอยุธยา และเคยมีชื่อเสียงจากการเป็นแหล่งผลิตขนมไทยในจังหวัดพระนครศรีอยุธยา
ประวัติ.
คลองสวนพลู หรือ คลองไผ่ลิง คือแม่น้ำป่าสักสายเก่าที่ปัจจุบันได้แปรสภาพเป็นคลองระยะสั้นต่อจากคลองหันตรา ที่ไหลลงแม่น้ำป่าสักบริเวณหน้าวัดเกาะแก้ว ในอดีตบริเวณดังกล่าวเป็นที่ตั้งถิ่นฐานของชาวจีนมาตั้งแต่กรุงศรีอยุธยาตอนต้น ที่ส่วนใหญ่จะเป็นจีนแต้จิ๋วที่ส่วนใหญ่เป็นไพร่และชาวนา ซึ่งสมเด็จพระเจ้ากรุงธนบุรีก็ทรงมีเชื้อสายจีนแต้จิ๋วและเสด็จพระราชสมภพ ณ ย่านวัดเกาะแก้วริมคลองสวนพลูนี้เอง แต่ในช่วงการเสียกรุงศรีอยุธยาครั้งที่สองอันเป็นช่วงเวลาแห่งความโกลาหล "พระราชพงศาวดารกรุงศรีอยุธยา ฉบับพันจันทนุมาศ" ระบุว่าในปี พ.ศ. 2309 ค่ายจีนคลองสวนพลู 400 คนเศษที่ต่อสู้กับพม่านั้นได้ทำลายมณฑปของพระพุทธบาทที่สระบุรีแล้วนำของมีค่าติดไปเสียด้วย
ช่วงทศวรรษ 2500-2520 คลองสวนพลูเป็นแหล่งทำขนมไทย บ้านแต่ละหลังจะมีเพิงทำขนมไทยอยู่ริมตลิ่ง แล้วจะมีพ่อค้าเรือเร่รับไปขายตามสถานที่สำคัญต่าง ๆ ในตัวเมืองพระนครศรีอยุธยา แต่ปัจจุบันเหลืออยู่ไม่กี่หลังที่ยังทำขนมไทยดั้งเดิมขายอยู่
ที่ปรึกษาแห่งรัฐ

ที่ปรึกษาแห่งรัฐ  เป็นตำแหน่งหัวหน้ารัฐบาลโดยพฤตินัยของประเทศพม่า
ภูมิหลัง.
พรรคสันนิบาตแห่งชาติเพื่อประชาธิปไตย (เอ็นแอลดี) ของอองซานซูจีชนะการเลือกตั้งทั่วไปในประเทศพม่า พ.ศ. 2558 อย่างถล่มทลาย แต่รัฐธรรมนูญห้ามซูจีเป็นประธานาธิบดีพม่า เพราะมีสามีและบุตรเป็นคนต่างด้าว ตำแหน่งนี้ตั้งขึ้นเมื่อวันที่ 6 เมษายน พ.ศ. 2559 เพื่อให้ซูจีมีบทบาทมากขึ้นในรัฐบาลพม่า
วันที่ 1 เมษายน พ.ศ. 2559 สภาประชาชาติ สภาสูงในสมัชชาแห่งสหภาพ เห็นชอบกับร่างรัฐบัญญัติจัดตั้งตำแหน่งนี้ วันที่ 5 เดือนเดียวกัน สภาผู้แทนราษฎร สภาล่าง เห็นชอบกับร่างรัฐบัญญัติ และวันรุ่งขึ้น ทีนจอ ประธานาธิบดี ลงนามในร่างรัฐบัญญัติ
      พรรคสันนิบาตแห่งชาติเพื่อประชาธิปไตย
คลองสระบัว

คลองสระบัว เป็นคลองสายหนึ่งทางทิศเหนือนอกเกาะเมือง อำเภอพระนครศรีอยุธยา จังหวัดพระนครศรีอยุธยา ถือเป็นคลองสายประวัติศาสตร์ที่สำคัญเพราะเป็นลำคลองที่ทำการจับกุมขุนวรวงศาธิราชกับนางพระยาแม่อยู่หัวศรีสุดาจันทร์ขณะเสด็จไปเพนียดคล้องช้าง ทั้งยังเป็นคลองที่เป็นย่านการผลิตภาชนะดินเผา กระเบื้องมุงหลังคา และอิฐ มาแต่อดีตจนถึงปัจจุบัน
ประวัติ.
คลองสระบัวเป็นคลองแต่เดิมเป็นคลองธรรมชาติ ต่อมาสมเด็จพระมหาธรรมราชาธิราชโปรดเกล้าฯ ให้ย้ายเพนียดจากเดิมที่วัดซองใกล้พระราชวังจันทรเกษม ไปยังนอกเกาะเมืองตำบลทะเลหญ้า จึงโปรดให้ขุดคลองสระบัวต่อขึ้นไปจนถึงเพนียดแห่งใหม่ เพื่อทรงใช้เป็นเส้นทางสำหรับทอดพระเนตรการคล้องช้างเถื่อน และเป็นเส้นทางลัดจากพระราชวังหลวงไปเพนียดคล้องช้าง
ในอดีตคลองสระบัวและคลองบางปลาหมอ (หรือคลองผ้าลาย) ซึ่งเป็นคลองสาขานั้น มีชุมชนและแหล่งการค้าที่สำคัญ อาทิ ย่านสัมพันนีอันเป็นย่านผลิตน้ำมันงา น้ำมันลูกกะเบา และน้ำมันถั่วขาย ทั้งยังเป็นย่านที่มีการตีเหล็ก และปั้นหม้อขาย ส่วนบริเวณวัดแดงมีตลาดเรียกว่าย่านตลาดคลองผ้าลาย ส่วนปลายคลองก็มีย่านตลาดวัดครุฑที่ปั้นหม้อนางเลิ้งขาย ส่วนทิศตะวันออกของคลองสระบัวคือทุ่งแก้ว ซึ่งเป็นย่านผลิตสินค้าที่สำคัญ เช่น ย่านวัดพร้าว ทำแป้งหอม น้ำมันหอม ธูป กระแจะ กระดาษขาย บ้านคณฑี ปั้นกระโถน ตะคัน ตุ๊กตารูปคนและสัตว์ต่าง ๆ มาขาย มีศาสนสถานสำคัญ ๆ เช่น วัดเจ้าย่า วัดครุฑธาราม และอื่น ๆ ทั้งยังพบหลักฐานว่าบริเวณนี้มีการตั้งถิ่นฐานของชาติพันธุ์ต่าง ๆ โดยเฉพาะชาวล้านนา
คลองสระบัวและคลองบางปลาหมอมีความสำคัญทางประวัติศาสตร์ คือเหตุการณ์ที่นางพระยาแม่อยู่หัวศรีสุดาจันทร์โปรดเกล้าฯ ให้สถาปนาขุนวรวงศาธิราชเป็นพระมหากษัตริย์ ขุนนางผู้ใหญ่ลางคนไม่เห็นด้วย นำโดยขุนพิเรนทรเทพ (ภายหลังคือสมเด็จพระมหาธรรมราชาธิราช) ได้วางแผนลอบปลงพระชนม์ขุนวรวงศาธิราข โดยนำกำลังไปดักซุ่มบริเวณคลองบางปลาหมอในวันที่ขุนวรวงศาธิราชเสด็จพระราชดำเนินทางชลมารคไปคล้องช้างเถื่อนที่เพนียดวัดซองย่านหัวรอ ครั้นเรือเคลื่อนตัวใกล้บริเวณปากคลองสระบัว กลุ่มผู้ก่อการก็ออกจากที่ดักซุ่มเข้าสกัดจับขุนวรวงศาธิราชกับนางพระยาแม่อยู่หัวศรีสุดาจันทร์พร้อมพระราชบุตรปลงพระชนม์บริเวณวัดเจ้าย่า แล้วทูลเชิญพระเทียรราชาที่ขณะนั้นผนวชที่วัดราชประดิษฐาน ให้ลาผนวชเพื่อปราบดาภิเษกเป็นสมเด็จพระมหาจักรพรรดิ ส่วนพระบรมศพของขุนวรวงศาธิราชและนางพระยาแม่อยู่หัวศรีสุดาจันทร์ถูกเสียบประจานที่วัดแร้ง
คลองสระบัวยังคงเป็นย่านการผลิตภาชนะดินเผา กระเบื้องมุงหลังคา และอิฐ มาแต่สมัยกรุงศรีอยุธยามาจนถึงทุกวันนี้ แต่ปัจจุบันคลองกลายสภาพเป็นลำคูเล็ก ๆ บางช่วงตื้นเขินและแคบ มีหญ้ารกชัฏไม่สามารถใช้สัญจรไปมาได้อีก ซ้ำร้ายยังถูกราษฎรปลูกเรือนบุกรุกแนวคลอง จนสิ้นสภาพคลองที่เป็นเส้นทางเสด็จพระราชดำเนินทางชลมารคของพระมหากษัตริย์ในอดีต ทั้งนี้ศรีศักร วัลลิโภดมเสนอว่าบริเวณคลองสระบัวและทุ่งแก้วทุ่งขวัญนี้ควรได้รับการดูแลอย่างระมัดระวังอย่างยิ่ง เนื่องจากมีความสำคัญทางประวัติศาสตร์ค่อนข้างมาก
ลักษณะ.
คลองสระบัวเริ่มจากคลองเมืองบริเวณวัดหน้าพระเมรุมุ่งไปทางทิศเหนือเรื่อยไปจนถึงเพนียดคล้องช้าง แล้ววกกลับไปทางใต้บรรจบกับคลองบางขวดบริเวณหัวรอ รวมระยะทาง 2 กิโลเมตร นอกจากนี้ยังมีคลองบางปลาหมอ (หรือ คลองผ้าลาย) ซึ่งเป็นคลองระยะสั้น ไหลแยกจากคลองสระบัวตอนบนไปบรรจบกับคลองเมืองทางตะวันออกของคลองสระบัว
ก้อง ห้วยไร่

ก้อง ห้วยไร่ เป็นชื่อการแสดงของ อัครเดช ยอดจำปา (เกิด 1 เมษายน พ.ศ. 2530) ชื่อเล่น ก้อง เป็นนักร้องลูกทุ่ง หมอลำ นักแสดง นักฟุตบอลชาวไทย มีผลงานเพลงชื่อดังเช่น ไสว่าสิบ่ถิ่มกัน, คู่คอง
ประวัติ.
เป็นลูกชายคนเดียวและคนสุดท้องในบรรดาพี่น้อง 4 คน ของอุดม - นาง ยอดจำปา ศึกษาระดับประถมที่โรงเรียนบ้านโคกสว่างและโรงเรียนบ้านหนองฮาง ระดับมัธยมที่โรงเรียนธาตุทองอำนวยวิทย์ ระดับอุดมศึกษาที่คณะนิติศาสตร์ มหาวิทยาลัยรามคำแหง โดยอาศัยอยู่ที่บ้านห้วยไร่ ตำบลธาตุ อำเภอวานรนิวาส จังหวัดสกลนคร จึงนำมาตั้งเป็นชื่อในการแสดง 
เขาเป็นคนแต่งและร้องเพลง "ไสว่าสิบ่ถิ่มกัน" ต่อมาได้พบเจ้าของค่ายซาวด์มีแฮง เรคคอร์ด หน้าเวทีหมอลำ จึงได้ชวนมาทำเพลงเป็นอีสานพื้นบ้านโบราณจนกลายมาเป็นนักร้อง เมื่อทำมิวสิกวิดีโอมียอดดูหลายล้านจนกลายเป็นเพลงดัง แต่หลังจาก ไข่มุก เดอะวอยซ์ นำมาร้องประกวดก็ทำให้เพลงนี้เป็นที่รู้จักของทุกภาค
ปี 2559 เขาได้ร้องเพลง "คู่คอง" ประกอบละครเรื่อง "นาคี" เมื่อปล่อยทางยูทูบเพียง 3 วัน ยอดวิวเกินล้านครั้ง ต่อมาปี 2560 ออกเพลง "โอ้ละน้อ" ที่นอกจากก้องจะแต่งเนื้อเอง ร้องเอง ยังได้ ปู่จ๋าน ลองไมค์ แร็ปเปอร์จากทางภาคเหนือมาร่วมร้อง วันแรกที่ปล่อยมียอดวิว 2 ล้านครั้ง และในปีเดียวกัน เพลง "คิดฮอดถิ่น" ได้เป็นเพลงรณรงค์การขับขี่รถยนต์ในช่วงเทศกาลสงกรานต์ประจำปี
ปี 2562 มีผลงานเพลงในนามวง ดีทีเคบอยแบนด์ (DTK BOY BAND) เป็นการรวมวงเฉพาะกิจกับอุดม แต้พานิช และสิงโต นำโชค มีเพลงแรกคือ "ลองรัก" และเพลงต่อมา "ลองรวย"
ปี 2564 ก้อง ห้วยไร่ ได้เข้าร่วมทีมสโมสรราชประชา เอฟซี ทีมฟุตบอลในไทยลีก 2 และในปี 2565 เขาได้เข้าร่วมทีม
สมุทรปราการ ซิตี้ เพื่อร่วมแข่งขันในไทยลีก 2 ฤดูกาล 2565–66 เลกที่ 2
จุดยืนทางการเมือง.
ก้อง ห้วยไร่ เป็นผู้สนับสนุน พิธา ลิ้มเจริญรัตน์ และ พรรคก้าวไกล โดยเขาเคยแต่งกลอนเสียดสีการเมืองหลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 
ผลงาน.
เพลง.
อัลบั้ม ห่าวด๊งด๊ง.
ศิลปิน 4 ผู้บ่าว ห่าวด๊งด๊ง (14 มกราคม 2557) (เก่ง กาฬสินธุ์, ก้อง ห้วยไร่, เบนซ์ เมืองเลย, วี นฤบดินทร์ หมอลำใจเกินร้อย)
ปฏิบัติการพายุฤดูหนาว

ปฏิบัติการ "พายุฤดูหนาว"  เป็นการรุกของกองทัพเยอรมันในสงครามโลกครั้งที่สองซึ่งกองทัพยานเกราะที่ 4 ของเยอรมันได้พยายามในการเปิดวงล้อมของกองทัพแดงแห่งโซเวียตเพื่อช่วยเหลือกองทัพที่ 6 ในเมืองสตาลินกราดที่กำลังถูกล้อมอยู่ในระหว่างยุทธการสตาลินกราด
ในช่วงปลายเดือนพฤศจิกายน ปี 1942, กองทัพแดงได้ประสบความสำเร็จในแผนปฏิบัติการยูเรนัส (Operation Uranus) ด้วยการล้อมทหารฝ่ายอักษะจำนวนประมาณ 300,000 นายทั้งในและรอบ ๆ ตัวเมืองสตาลินกราด กองกำลังเยอรมันที่อยู่ภายในวงล้อมสตาลินกราดและที่อยู่ภายนอกซึ่งได้รับคำสั่งและจัดระเบียบใหม่ภายใต้ของกองทัพกลุ่มดอน ภายใต้การบังคับบัญชาของจอมพลเอริช ฟอน มันชไตน์ ในขณะเดียวกันทางฝ่ายกองทัพแดงได้ดำเนินการอย่างต่อเนืองในการจัดสรรทรัพยากรให้ได้มากที่สุดเท่าที่จะเป็นไปได้เพื่อเริ่มต้นในตอนท้ายของแผนการปฏิบัติการเสาร์ (Operation Saturn) ซึ่งวัตถุประสงค์แผนนี้คือเพื่อแยกกองทัพกลุ่มเอออกจากส่วนที่เหลือของกองทัพเยอรมัน เพื่อแก้ไขสถานการณ์ทางลุฟท์วัฟเฟอได้พยายามจัดส่งทรัพยากรสนับสนุนต่าง ๆ เช่น เสบียง กระสุน เป็นต้นไปให้แก่กองกำลังเยอรมันที่ติดอยู่ในวงล้อมสตาลินกราดจากทางอากาศ เมื่อลุฟท์วัฟเฟอได้พิสูจน์ถึงด้วยไร้ความสามารถในการปฏิบัติภารกิจของตนและมันได้กลายเป็นที่ประจักษ์ว่าการฝ่าวงล้อมที่ประสบความสำเร็จอาจเกิดขึ้นได้ก็ต่อเมื่อได้เปิดฉากให้เร็วที่สุดเท่าที่จะเป็นไปได้ มันชไตน์จึงตัดสินใจอย่างโล่งใจ
ในขั้นแรก มันชไตน์ได้เข้านัดพบกับกองพลยานเกราะพันเซอร์ทั้งสี่ เนื่องจากเยอรมันไม่เต็มใจที่จะลดขนาดกองพลลงโดยการโยกย้ายกองกำลังหน่วยทหารเยอรมัน ภารกิจเพื่อเปิดเส้นทางจากกองทัพเยอรมันที่ 6 ไปยังกองทัพพันเซอร์ที่ 4 กองกำลังเยอรมันได้ตกหลุมพรางเข้าปะทะกับกองทัพโซเวียตหลายครั้งที่ได้รับมอบหมายภารกิจในการทำลายล้างกองกำลังเยอรมันที่ถูกโอบล้อมและการรุกของพวกเขาอยู่รอบบริเวณแม่น้ำ Chir ตอนล่าง
การรุกรานของเยอรมันได้ดักจับกองทัพแดงด้วยความประหลาดใจและได้รับผลประโยชน์มหาศาลในวันแรก กองกำลังหัวหอกได้มีความสุขที่ได้รับการสนับสนุนทางอากาศและสามารถเอาชนะการโจมตีตอบโต้กลับโดยทหารโซเวียตได้ โดยวันที่ 13 ธันวาคม โซเวียตได้ต้านทานการรุกรานของเยอรมันให้ชะลอลงเป็นอย่างมาก แม้ว่ากองกำลังเยอรมันจะเข้าสู่พื้นที่โดยรอบของ Verkhne-Kumskiy กองทัพแดงได้เปิดฉากปฏิบัติการลิตเติลแซเทิร์น เมื่อวันที่ 16 ธันวาคม ปฏิบัติการลิตเติลแซเทิร์นได้ทำการบดขยี้กองทัพที่ 8 ของอิตาลีบนปีกซ้ายของกองทัพกลุ่มดอน ได้คุกคามความอยู่รอดของกองกำลังกลุ่มทั้งหมดของมันชไตน์ ด้วยการต้านทานและความเสียหายที่เพิ่มมากขึ้น มันชไตน์ได้เรียกร้องให้ฮิตเลอร์และผู้บัญชาการแห่งกองทัพที่ 6 นายพล ฟรีดริช เพาลุส เพื่อยินยอมให้กองทัพที่ 6 ทำการทะลวงฝ่าออกจากสตาลินกราด แต่ทั้งสองกลับปฏิเสธ กองทัพพันเซอร์ที่ 4 ยังคงพยายามที่จะเปิดเส้นทางไปยังกองทัพที่ 6 เมื่อวันที่ 18-19 ธันวาคม แต่ไม่สามารถที่จะทำเช่นนั้นได้โดยปราศจากความช่วยเหลือจากกองกำลังภายในวงล้อมสตาลินกราด มันชไตน์ได้ออกคำสั่งยุติการโจมตีเมื่อวันที่ 23 ธันวาคม และโดยคริสต์มาสอีฟ กองทัพพันเซอร์ที่ 4 ได้เริ่มทำการถอนกำลังไปยังจุดเริ่มต้น เนื่องจากความล้มเหลวของกองทัพที่ 6 ที่จะทะลวงฝ่าออกจากการโอบล้อมของโซเวียต กองทัพแดงสามารถดำเนินการบีบคั้นอย่างต่อเนื่องกับกองกำลังเยอรมันในสตาลินกราด
แอร์แดบีล

แอร์แดบีล  เป็นเมืองโบราณในภูมิภาคอาเซอร์ไบจานของประเทศอิหร่าน เมืองแอร์แดบีลเป็นศูนย์กลางของจังหวัดแอร์แดบีล จากสำมะโนประชากรใน พ.ศ. 2559 มีประชากร 531,454 คน ซึ่งส่วนใหญ่เป็นกลุ่มชาติพันธุ์อาเซอร์ไบจาน
แอร์แดบีลมีชื่อเสียงในการผลิตผ้าไหมและสิ่งทอ พรมแอร์แดบีลซึ่งได้รับการยกย่องว่าเป็นพรมเปอร์เซียดั้งเดิมที่ดีที่สุด นอกจากนี้แอร์แดบีลยังมีชื่อเสียงจากแหล่งศักดิ์สิทธิ์และสุสานของเชคแซฟีแอดดีน ผู้ก่อตั้งราชวงศ์ซาฟาวิด
96FM

96FM อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระเจ้าอุทัยทิตยวรมันที่ 2

พระเจ้าอุทัยทิตยวรมันที่ 2 (โรมัน : Udayadityavarman II) เป็นพระมหากษัตริย์แห่งอาณาจักรพระนคร ครองราชย์ระหว่างปี พ.ศ. 1593 – 1609 ถัดจากพระเจ้าสุริยวรมันที่ 1 เป็นพระราชโอรสพระเจ้าสุริยวรมันที่ 1 เมื่อสวรรคตไม่ปรากฏพระสมัญญานาม
พระราชประวัติ.
พระเจ้าอุทัยทิตยวรมันที่ 2 ทรงสร้างปราสาทบาปวน ซึ่งเป็นปราสาทขนาดใหญ่มีปรางค์ประธานตั้งอยู่บนยอด มีฐานเป็นชั้น ประดิษฐานพระศิวลึงค์ทอง มีรูปทรงคล้ายพีระมิดเป็นปราสาทแห่งแรกที่มีการสลักภาพนูนต่ำเล่าเรื่องศาสนาและเหตุการณ์ทางประวัติศาสตร์ พระองค์ทรงสร้างสระน้ำขนาดใหญ่กว้าง 2.2 กิโลเมตร ยาว 8 กิโลเมตรหรือ บารายตะวันตก มีขนาดใหญ่กว่าบารายตะวันออกของพระเจ้ายโศวรมันที่ 1 ซึ่งขณะนั้นอาจตื้นเขินบ้างแล้ว บารายที่สร้างขึ้นในสมัยนั้นยังใช้ประโยชน์ได้จนถึงปัจจุบันเป็นสิ่งที่พิสูจน์ความจริงในจารึกสด๊กก๊อกธม ที่ว่า "“กษัตริย์อุทยาทิตยะ…พระองค์ผู้ไม่มีใครเสมอเหมือน…ได้รับความเป็นเลิศทางเกษตร อันเป็นยอดของกษัตริย์วรมันองค์อื่นๆ”" ทรงสร้างปราสาทแม่บุญตะวันตกกลางบารายตะวันตกเพื่อประดิษฐานเทวรูปนารายณ์บรรทมสินธุ์สำริด ศิลปะขอมแบบบาปวน
จารึกพระโงกที่ปราสาทบาปวนกล่าวว่า พระองค์ต้องปราบปรามกบฏโดยแม่ทัพชื่อ สงคราม ในปี พ.ศ.1594 หัวหน้ากบฏชื่อ อรวินทหรัท ก่อกบฏยึดพื้นที่ภาคใต้ไว้เกือบครึ่งหนึ่งของอาณาจักร แม่ทัพสงครามปราบปรามได้ อรวินทหรัทหนีไปพึ่งอาณาจักรจามปา ช่วงปลายรัชกาล ราวปี พ.ศ.1608 ขุนพลชื่อ กำเวา ก่อกบฏนำกองทัพทหารออกจากเมืองหลวง แม่ทัพสงครามนำกองทหารออกปราบถูกพวกกบฏทำร้าย แต่ก็สามารถสังหารกำเวาได้ ต่อมาเกิดกบฏทางทิศตะวันออกแม่ทัพสงครามก็ปราบพวกกบฏได้สำเร็จอีก
ปราสาทสด๊กก๊อกธม ซึ่งตั้งอยู่ใกล้ อำเภออรัญประเทศ ของไทยในปัจจุบันได้สร้างขึ้นในรัชสมัยของพระองค์ ปราสาทมีชื่อเสียงมากที่สุดในฐานะสถานที่ค้นพบจารึกที่เล่าโดยละเอียดถึงลำดับของอดีตพระมหากษัตริย์เขมร ปัจจุบันจารึกนี้อยู่ใน พิพิธภัณฑสถานแห่งชาติพระนคร
หลังจากที่พระองค์สวรรคตลงพระเจ้าหรรษวรมันที่ 3พระอนุชาได้ขึ้นครองราชย์สืบไป
แอลจี จี6

แอลจี จี6  เป็นสมาร์ตโฟนที่ผลิตโดยแอลจี อีเลคทรอนิคส์ เป็นสมาร์ตโฟนลำดับที่ 6 ในชุดแอลจี จี ซีรีส์ เปิดตัวครั้งแรกเมื่อวันที่ 26 กุมภาพันธ์ ค.ศ. 2017 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 3 สีคือดำ, ขาวและแพลตินัม (เงินผสมน้ำเงินอ่อน) แอลจี จี6 มีการพัฒนาจากรุ่นก่อนเช่น เพิ่มความสามารถในการกันน้ำ, จอแสดงผล, กล้อง, แบตเตอรี, การออกแบบและวัสดุที่ใช้ เป็นต้น วางจำหน่ายในสหรัฐอเมริกา ช่วงต้นเดือนเมษายน ค.ศ. 2017
รอเบิร์ต ดอแนต

ฟรีดริช รอเบิร์ต ดอแนต (18 มีนาคม ค.ศ. 1905 − 9 มิถุนายน ค.ศ. 1958) เป็นนักแสดงละครเวทีและภาพยนตร์ชาวอังกฤษ เขาเป็นที่จดจำจากบทบาทการแสดงในบทอัลเฟรด ฮิตช์ค็อก ในภาพยนตร์เรื่อง "The 39 Steps" (1935) และ "Goodbye, Mr. Chips" (1939) ที่ทำให้เขาชนะรางวัลออสการ์ สาขานักแสดงนำชายยอดเยี่ยม
ดอแนตเป็นนักแสดงที่ประสบความสำเร็จคนหนึ่ง ถึงแม้ว่าเขาจะต้องเผชิญกับโรคหืดก็ตาม เขายังมีชื่อบนดวงดาวในฮอลลีวูดวอล์กออฟเฟม และยังมีป้าย Blue Plaque ติดเอาไว้ในฐานะสถานที่สำคัญของประเทศอังกฤษ รอเบิร์ต ดอแนต เสียชีวิตเมื่อวันที่ 9 มิถุนายน ค.ศ. 1958 อายุได้ 53 ปี ในลอนดอน ผู้เขียนชีวประวัติของเขา เคนเนต บาร์โรว์ ได้เขียนสาเหตุของการเสียชีวิตของเขาไว้ว่า "บางทีโรคหืดอาจเป็นสาเหตุที่ทำให้เขาอ่อนแอลง แต่ในความเป็นจริงพบว่าเขามีเนื้องอกในสมองขนาดของมันเท่าไข่เป็ด และหลอดเลือดในสมองอุดตันได้รับการรับรองว่าเป็นสาเหตุหลักของการเสียชีวิต"
พระเจ้าหรรษวรมันที่ 3

พระเจ้าหรรษวรมันที่ 3 (โรมัน : Hanshavaraman III) เป็นพระมหากษัตริย์แห่งอาณาจักรพระนคร การสืบราชสันตติวงศ์เป็นพระอนุชาพระเจ้าอุทัยทิตยวรมันที่ 2 ครองราชย์ราวปี พ.ศ.1609 โดยเมืองหลวงของพระองค์มีศูนย์กลางอยู่ที่บาปวน ซึ่งสร้างโดยพระเชษฐาของพระองค์ และมี บารายตะวันตก เป็นบารายหลัก
เหตุการณ์.
รัชกาลพระเจ้าหรรษวรมันที่ 3 พระองค์พยายามฟื้นฟูบ้านเมืองที่เสียหายจากการก่อกบฏ จารึกที่เมืองไมซอน กล่าวว่า พระเจ้าหริวรมันที่ 4 ได้ส่งกองทัพเข้าปราบกองทัพขอมที่เมืองโสเมศวรโดยจับตัวเจ้าชายศรีนันวรรมเทพไป จารึกบันทึกว่า "“เจ้าชายองค์นี้ได้เสด็จไปกับกองทัพในฐานะเสนาบดี”" อจาหมายความว่า เจ้าชายองค์นี้แปรพักตร์ ต่อมาเจ้าชายอนุชาพระเจ้าหริวรมันที่ 4 ได้นำกองทัพจามเข้ายึดเมืองสัมภูปุระได้ เหตุการณ์รุกรามของกองทัพจามทำให้อาณาจักรพระนครของพระเจ้าหรรษวรมันที่ 3 อ่อนแอ เป็นเหตุให้หัวเมืองทางภาคเหนือขุนนางแห่งเมืองมหิธรปุระได้แยกตัวออกเป็นอิสระ ต่อมาใน ปี พ.ศ.1619 จีนส่งกองทัพเข้าแคว้นตังเกี๋ย ได้ของให้อาณาจักรจามปาและอาณาจักรพระนครส่งกองทัพเข้าร่วมสงคราม กองทัพจามและขอมได้เข้ารุกรามเมืองแง่อัน แต่กองทัพจีนถูกทำลาย กองทัพจามกับขอมจึงถอยทัพ ปี พ.ศ.1623 พระเจ้าหรรษวรมันที่ 3 สวรรคต พระเจ้านฤปตินทรวรมันได้ขึ้นครองราชย์ที่เมืองยโศธรปุระ
เชิงอรรถ.
<templatestyles src="Reflist/styles.css" />
วอลเลย์บอลอะคาเดมีลีก 2017

วอลเลย์บอลอะคาเดมีลีก 2017 จัดขึ้นเป็นครั้งที่ 3 การแข่งขันครั้งนี้ใช้ชื่อว่า "ปีโป้ อะคาเดมีลีก 2560" เป็นการแข่งขันวอลเลย์บอลลีกอาชีพรุ่นอายุไม่เกิน 17 ปี ทำการแข่งขันที่ยิมเนเซียม 1 มหาวิทยาลัยรามคำแหง ระหว่างวันที่ 4 - 12 เมษายน พ.ศ. 2560 
ทีมชาย.
อันดับการแข่งขัน.
<templatestyles src="Col-begin/styles.css"/>
ทีมหญิง.
อันดับการแข่งขัน.
<templatestyles src="Col-begin/styles.css"/>
ฟุตบอลเอเชียเยาวชนอายุไม่เกิน 19 ปี 2018

การแข่งขัน ฟุตบอลเอเชียเยาวชนอายุไม่เกิน 19 ปี 2018 เป็นการแข่งขันครั้งที่ 40 ของ ฟุตบอลเอเชียเยาวชนอายุไม่เกิน 19 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิก ทัวร์นาเมนต์จัดขึ้นที่ประเทศอินโดนีเซีย โดยมีทั้งหมด 16 ทีมที่ได้ลงเล่นในทัวร์นาเมนต์
รอบคัดเลือก.
รอบคัดเลือกจะลงเล่นระหว่างวันที่ 31 ตุลาคม – 8 พฤศจิกายน พ.ศ. 2560.
ทีมที่เข้ารอบ.
The following 16 teams qualified for the final tournament.
หมายเหตุ:
<templatestyles src="Reflist/styles.css" />
การจับสลาก.
16 ทีมจะถูกจับสลากอยู่ในสี่กลุ่มที่มีสี่ทีม.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบ 8 ทีมสุดท้าย.
เวลาทั้งหมดคือเวลาท้องถิ่น, WIB .
รอบแพ้คัดออก.
รอบก่อนรองชนะเลิศ.
ทีมที่ชนะเลิศจะได้สิทธิ์สำหรับ ฟุตบอลโลกเยาวชนอายุไม่เกิน 20 ปี 2019.
อันดับผู้ทำประตู.
การแข่งขันทั้งหมดมี 114 ประตูที่ทำได้ใน 30 นัด สำหรับค่าเฉลี่ย ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ผู้สนับสนุน.
TOYOTA
NIKON
SAISON CARD
CONTINENTAL TIRES
FLY EMIRATES
FAMILY MART
KDDI AU
MAKITA
JAPAN READING NATIONAL NEWSPAPER
ONE ASIA ONE GOAL
ฟุตบอลเอเชียเยาวชนอายุไม่เกิน 19 ปี 2018 รอบคัดเลือก

การแข่งขัน ฟุตบอลเอเชียเยาวชนอายุไม่เกิน 19 ปี 2018 รอบคัดเลือก เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2018, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.
การจับสลาก.
จาก 47 ชาติสมาชิกเอเอฟซี, ทั้งหมด 44 ทีมที่เข้าร่วมการแข่งขัน. แบ่งออกเป็นสองสาย:
การจับสลากสำหรับรอบคัดเลือกมีขึ้นเมื่อวันที่ 21 เมษายน พ.ศ. 2560 ที่ กัวลาลัมเปอร์, ประเทศมาเลเซีย. ทีมที่ได้รับการเป็นทีมวางสอดคล้องถึงผลงานของพวกเขาในฤดูกาลที่ผ่านมาในปี ค.ศ. 2016.
กลุ่ม.
แมตช์ต่างๆจะลงเล่นระหว่างวันที่ 31 ตุลาคม และ 8 พฤศจิกายน พ.ศ. 2560.
ทีมที่ผ่านเข้ารอบ.
ด้านล่างนี้คือ 16 ทีมที่ผ่านเข้ารอบสุดท้าย.
1 ตัวหนา ระบุถึงทีมแชมเปียนส์สำหรับปีนั้น. "ตัวเอียง" ระบุถึงเจ้าภาพสำหรับปีนั้น.
2 ในฐานะ เวียดนามใต้
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: #เปลี่ยนทาง
ฟุตบอลหญิงเอเชียนคัพ 2018 รอบคัดเลือก

การแข่งขัน ฟุตบอลหญิงเอเชียนคัพ 2018 รอบคัดเลือก เป็นทัวร์นาเมนต์คัดเลือกสำหรับ ฟุตบอลหญิงเอเชียนคัพ 2018.
กลุ่ม.
กลุ่ม เอ จะลงเล่นระหว่างวันที่ 3–12 เมษายน, กลุ่ม บี และ ดี จะลงเล่นระหว่างวันที่ 3–11 เมษายน ในขณะที่ กลุ่ม ซี หลังจากการถอนตัวของสองทีม จะลงเล่นระหว่างวันที่ 3–7 เมษายน 2560
ทีมที่เข้ารอบ.
<templatestyles src="Col-begin/styles.css"/>
อันดับดาวซัลโว.
การแข่งขันทั้งหมดมี 206 ประตูที่ทำได้ใน 38 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
วังสามยอด

วังสามยอด เป็นวังที่ประทับของ สมเด็จพระเจ้าบรมวงศ์เธอ กรมพระยาดำรงราชานุภาพ ตั้งอยู่ริมถนนเจริญกรุง ฟากเหนือเชิงสะพานเหล็กบน (สะพานดำรงสถิตย์) ทิศตะวันตกจดแนวกำแพงพระนคร ซึ่งต่อมารื้อลงเป็นถนนจักรเพชร ใกล้ประตูสามยอด ทิศเหนือจดคลองหลอดวัดราชบพิธ ทิศตะวันออกจดคลองรอบกรุง ทิศใต้จดถนนเจริญกรุง
ประวัติ.
วังสามยอด เดิมเป็นบ้านพระยาอัพภันตริกามาตย์ (ดิศ โรจนดิศ) บิดาเจ้าจอมมารดาชุ่ม ได้ตกทอดมาถึงพระเจ้าน้องยาเธอ กรมหลวงดำรงราชานุภาพ 
ลักษณะวังเป็นรูปสี่เหลี่ยมผืนผ้า ตำหนักใหญ่ตั้งอยู่ตรงกลาง มีสนามหญ้า ที่เทียบรถม้า จัดเป็นบริเวณฝ่ายหน้า ถัดตำหนักใหญ่ขึ้นไปทางทิศเหนือเป็นเขตฝ่ายใน มีเรือนหม่อมห้าม พระโอรส พระธิดา เป็นหมู่เรือนรายรอบสนามสี่เหลี่ยมยาวหลังตำหนักใหญ่ มีกำแพงแบ่งเขตฝ่ายหน้าและฝ่ายในชัดเจน ตำนักใหญ่เป็นอาคารเครื่องก่อแบบนีโอกอธิค มีผนังแบบอสมมาตร ลักษณะเด่นที่การทำมุขแปดเหลี่ยม ซุ้มประตูหน้าต่างเป็นโค้งยอดแหลม และการฉาบปูนที่ผนัง เซาะร่องเป็นเส้นทางนอน ทาสีอ่อนสลับกัน
ในสมัยรัชกาลที่ 6 บริเวณวังสามยอดมีความแออัด จึงทรงสร้างวังที่ประทับแห่งใหม่บริเวณถนนหลานหลวงราว พ.ศ. 2454 เรียกว่า วังวรดิศ ส่วนพื้นที่วังสามยอดเดิมกลายเป็นอาคารสำนักงานและอาคารพาณิชย์มาจนถึงทุกวันนี้
จากแผนที่กรุงเทพ พ.ศ. 2430 ตำแหน่งของวังสามยอดจะระบุว่าเป็นวังของกรมหมื่นดำรงราชานุภาพ ปัจจุบันเป็นที่ตั้งของโรงแรมมิราม่าและอาคารพาณิชย์ตั้งแต่โรงแรมมิราม่าถึงคลองหลอดวัดราชบพิธ
แฮมิลโทเนียน (กลศาสตร์ควอนตัม)

ในวิชากลศาสตร์ควอนตัม แฮมิลโทเนียน เป็นตัวดำเนินการที่สอดคล้องกับผลรวมของพลังงานในระบบของเหตุการณ์ที่พบเจอเป็นส่วนใหญ่ มักจะใช้สัญลักษณ์เป็น "H" หรือ "Ȟ" หรือ "Ĥ" โดยสเปกตรัมคือชุดของค่าที่หาออกมาได้เมื่อทำการวัดค่าพลังงานรวมของระบบ เพราะสิ่งเหล่านี้จะมีความสอดคล้องกับความสัมพันธ์ของเวลา (time-evolution) ของระบบนั้น ๆ ซึ่งมีความสำคัญมากกับสูตรการคำนวณของควอนตัมเป็นส่วนใหญ่
แฮมิลโทเนียนมาจากชื่อของเซอร์วิลเลียม โรวัน แฮมิลตัน ซึ่งเป็นผู้ปฏิรูปการปฏิวัติของกลศาสตร์นิวโทเนียน (Newtonian mechanics) ซึ่งปัจจุบันมีชื่อเรียกว่า กลศาสตร์แฮมิลโทเนียน (Hamiltonian mechanics) และเป็นสิ่งที่สำคัญมากในวิชาฟิสิกส์ควอนตัม (quantum physics) 
แฮมิลโทเนียนคือผลรวมของพลังงานจลน์จากทุก ๆ อนุภาค และรวมกับพลังงานศักย์ของอนุภาคที่มีความสอดคล้องกับระบบ สำหรับสถานะหรือจำนวนอนุภาคที่แตกต่างกัน แฮมิลโทเนียนก็จะมีค่าที่แตกต่างกันออกไปด้วย เนื่องจากประกอบด้วยผลรวมของพลังงานจลน์ของอนุภาคกับค่าฟังก์ชันของพลังงานศักย์ที่สอดคล้องกันในแต่ละสถานะ
The Schrödinger Hamiltonian.
จากการเปรียบเทียบกับกลศาสตร์แบบดั้งเดิมของระบบอนุภาคเดี่ยว (classical mechanics) แฮมิลโทเนียนมักจะเขียนอยู่ในรูปของตัวดำเนินการที่สอดคล้องกับค่าผลรวมของพลังงานจลน์และผลรวมของพลังงานศักย์ในระบบในรูปแบบดังนี้
เมื่อ
เป็นตัวดำเนินการพลังงานศักย์ และ
เป็นตัวดำเนินการของพลังงานจลน์ เมื่อ m คือมวลของอนุภาค เครื่องหมาย dot บอกถึงผลการหาค่า dot ของเวกเตอร์ และ
คือตัวดำเนินการของโมเมนตัม (momentum operator) โดยที่เครื่องหมาย ∇ คือตัวดำเนินการ del (del operator) ผลการคูณแบบ dot ของ ∇ (dot product) ของตัวมันเองนั้นสามารถเรียกได้อีกอย่างหนึ่งว่า ลาปลาเซียน (Laplacian) เขียนได้เป็น ∇2 ในระแบบพิกัดฉาก (Cartesian coordinates) แบบสามมิติ สามารถเขียนเป็นตัวดำเนินการลาปลาซได้ดังนี้ 
ถึงแม้ว่าจะไม่มีการนิยามถึงเทคนิคของแฮมิลโทเนียนในกลศาสตร์แบบดั้งเดิม (Hamiltonian in classical mechanics) ซึ่งถือว่าเป็นรูปแบบที่เจอได้แบบทั่ว ๆ ไป และก็จะนำรูปแบบเหล่านี้เอาไปใช้กับกับสิ่งที่คุ้นเคยในสมการชเรอดิงเงอร์ (Schrödinger equation)
มีการประยุกต์ใช้แฮมิลโทเนียนในระบบที่ใช้สมการคลื่น "Ψ"(r, "t") (wave function) มาอธิบาย โดยวิธีนี้ก็เป็นวิธีการแบบทั่ว ๆ ไปในการแก้สมการของทางกลศาสตร์ควอนตัม
เอดิต ยอร์ก

เอดิต ยอร์ก (23 ธันวาคม ค.ศ. 1867 – 28 กรกฎาคม ค.ศ. 1934) เป็นนักแสดงหญิงชาวอังกฤษ แสดงภาพยนตร์มากถึง 65 เรื่อง ตั้งแต่ปี ค.ศ. 1919 ถึง ค.ศ. 1933
ผลงาน.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ฮัล วัลเทอร์ส

ฮัล วัลเทอร์ส (Hal Walters) (29 มกราคม ค.ศ. 1892 – ค.ศ. 1940) เป็นนักแสดงชายชาวอังกฤษ แสดงภาพยนตร์ตั้งแต่ปี ค.ศ. 1925 ถึง ค.ศ. 1940
ผลงาน.
<templatestyles src="Div col/styles.css"/>